**LATVIJAS REPUBLIKAS MINISTRU KABINETS**

2018.gada Noteikumi Nr.

Rīgā (prot. Nr. .§)

**Valsts ieņēmumu dienesta maksas**

**pakalpojumu cenrādis**

Izdoti saskaņā ar

Likuma par budžeta un finanšu vadību

5.panta devīto daļu

1. Noteikumi nosaka Valsts ieņēmumu dienesta sniegto maksas pakalpojumu cenrādi (turpmāk – cenrādis).
2. Valsts ieņēmumu dienests sniedz maksas pakalpojumus saskaņā ar cenrādi (pielikums).
3. Persona par pakalpojumu norēķinās pirms pakalpojuma saņemšanas.
4. Persona par pakalpojumu norēķinās atbilstoši Valsts ieņēmumu dienesta sagatavotajam rēķinam, iemaksājot naudu rēķinā norādītajā Valsts kases kontā, ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē.
5. Ja persona atsakās no pakalpojuma, Valsts ieņēmumu dienests pārtrauc pakalpojuma izpildi un atmaksā personai tās samaksāto pakalpojuma maksu pilnā apmērā par šo noteikumu pielikuma 1. un 3. punktā minētajiem pakalpojumiem un neuzsāktajiem šo noteikumu pielikuma 2. un 4. punktā minētajiem pakalpojumiem. Valsts ieņēmumu dienests 15 kalendāra dienu laikā pēc iesnieguma saņemšanas atmaksā saņemto priekšapmaksu uz personas iesniegumā norādīto maksājumu kontu.
6. Iesniegumā par atteikšanos no pakalpojuma norāda datus par personu (fiziskai personai – vārds, uzvārds un personas kods vai identifikācijas kods, juridiskai personai – nosaukums un reģistrācijas numurs), maksājumu pakalpojuma sniedzēja rekvizītus un konta numuru, kurā ieskaitāma attiecīgā naudas summa.
7. Ja Valsts ieņēmumu dienests ir uzsācis šo noteikumu pielikuma 2. vai 4. punktā minētā pakalpojuma izpildi, Valsts ieņēmumu dienests neatmaksā maksas pakalpojuma pārtraukšanas gadījumā radušās faktiskās izmaksas. Atlikušo summu, kas pārsniedz līdz maksas pakalpojuma pārtraukšanai radušās faktiskās izmaksas, Valsts ieņēmumu dienests atmaksā šo noteikumu 5. punktā noteiktajā kārtībā.
8. Atzīt par spēku zaudējušiem Ministru kabineta 2013. gada 10. septembra noteikumus Nr. 778 “Valsts ieņēmumu dienesta maksas pakalpojumu cenrādis” (Latvijas Vēstnesis, 2013, 178.nr.; 2015, 4.nr.; 2016, 251.nr.).

Ministru prezidents M. Kučinskis

Finanšu ministre D.Reizniece-Ozola